recursal/SuperWikiNEXT-32B huggingface dataset:
**अटल बिहरी वाजपेयी भारतीय सूचना प्रौद्योगिकी एवं प्रबंधन संस्थान** (Atal Bihari Vajpayee Indian Institute of Information Technology and Management), ग्वालियर स्थित एक विश्वविद्यालय है। इसकी स्थापना १९९७ में हुई थी और २००१ में इसे मानित विश्वविद्यालय का दर्जा दिया गया और इसे राष्ट्रीय महत्त्व का संस्थान घोषित किया गया। २०१६ में भारत सरकार के मानव संसाधन विकास मन्त्रालय द्वारा घोषित रैंकिग में इस संस्थान को २२वाँ स्थान प्रदान किया गया है।

परिचय
-----

यह सन्स्थान वर्ष 1997 में 61.0 करोड़ रुपए की वित्तीय परिव्यय के साथ स्थापित किया गया। यह संस्थान आई टी और प्रबंधन के क्षेत्र में एक प्रतिष्ठित संस्थान के रूप में कार्य करता है। अनेक वर्षो से यह संस्थान देश को उच्च कोटि के तकनिकी प्रबन्धक प्रदान कर रहा है, जो कि आईटी उद्योग में विभिन्न तकनीकी पदो पर कार्यात्मक भूमिकाएं कर रहे है। इस संस्थान को वर्ष 2001 में डीम्ड विश्वविद्यालय का दर्जा प्रदान किया गया। यह् संस्थान ग्वालियर के किले के निकट 160 एकड़ से अधिक के परिसर में फैला हुआ है।

उद्देशय
-------

इस संस्थान का लक्ष्य **ज्ञान अर्थव्यवस्था में वैश्विक उत्कृष्टता** को प्राप्त करना है।
इस सन्स्थान के निम्नलिखित उद्देशय है:
1. शिक्षण और अनुसंधान के साथ ही उभरती हुई प्रौद्योगिकी, व्यापार प्रक्रिया, एवम उच्च तकनीकी समाधान को प्रोत्साहित करना।
2. पार-सांस्कृतिक परिवेश में प्रोद्योगिकी और प्रबंधन को समेकित करना।
3. छात्रो को उद्यमशील, अभिनव, सहायक, आश्वस्त और अंतर्राष्ट्रीय स्तर का बनाना।

परिसर
-----

 Girl's Hostel, Gwalior Fort at sight
यह् संस्थान एक विशाल 160 एकड़ (0,65 km2) परिसर में ग्वालियर किले की तलहटी में स्थित है। यह वर्तमान में, विभिन्न सुसज्जित प्रयोगशालाओं, छात्र हॉस्टल और विभागीय ब्लॉकों से परिपूण है। यहाँ लड़कों के लिए तीन छात्रावास है और एक छात्रावास लड़कियों के लिये भी है। परिसर में औषधीय गुणों से युक्त पौधों की एक विशाल एवम विविधता से परिपूर् श्रिन्खला लगाई जा रही है। 

**पुस्तकालय**
संस्थान का पुस्तकालय एक मुख्य सन्दर्भ कोश (रेफेरेन्स लाय्ब्रेरि), आधुनिक संचार सुविधाओं के साथ कमरे और डिजिटल लाइब्रेरी से युक्त है। पुस्तकालय विषयों की विस्तृत रेंज पर 12000 सन्दर्भ और पाठ्य पुस्तकों की एक विशाल संग्रह है। यह पुस्तकालय आईटी और प्रबंधन के क्षेत्र में विभिन्न पत्रिकाओं, पुस्तको एवम अनुसंधान आलेखो से सुसज्जित है।

छात्र जीवन
----------

### अवसर

#### औरोरा

औरोरा विश्वविद्यालय का वार्षिक सांस्कृतिक उत्सव है जो कि एक समूह के सम्मिलित उत्कृष्टता की भावना को मनाता है। इस तीन दिवसीय कल्पात्मक आयोजनो में नई पीढ़ी के उत्साह और शक्ति का सार दिखाई देता है। प्रमुख कार्यक्रमो में व्यक्तित्व प्रतियोगिता, फैशन परेड, कवि सम्मेलन, अन्ताक्षरी, नृत्य, गायन प्रतियोगिताओं के साथ साथ कई और प्रतियोगिताओं क आयोजन किया जाता है।

बाहरी सन्दर्भ
-------------

|  |  |
| --- | --- |
|  | **अटल बिहरी वाजपेयी भारतीय सूचना प्रौद्योगिकी एवं प्रबंधन संस्थान, ग्वालियर** से संबंधित मीडिया विकिमीडिया कॉमंस पर उपलब्ध है।  |

* IIITM Gwalior Official Website
* IIITM Gwalior Webmail
* IIITM Gwalior Alumni Website
* Infotsav (Annual Technology and Management Festival)
* Aurora (Annual Cultural Festival)
* TWARAN (Inter IIIT Sports Meet)
* HCI London
* Blog
* Placement Brochure[*मृत कड़ियाँ*]
सॉफ्टवेयर निर्देशों का एक सेट है जिसे प्रोसेसर द्वारा निष्पादन के लिए संग्रहीत प्रोग्राम डिजिटल कंप्यूटर की मेमोरी में संग्रहीत किया जाता है। सॉफ्टवेयर मानव इतिहास में एक हालिया विकास है, और यह सूचना युग के लिए मौलिक है।

19 वीं शताब्दी में चार्ल्स बैबेज के एनालिटिकल इंजन के लिए एडा लवलेश के कार्यक्रमों को अक्सर अनुशासन का संस्थापक माना जाता है, हालांकि गणितज्ञ के प्रयास केवल सैद्धांतिक रहे, क्योंकि उनके कंप्यूटर के निर्माण के लिए लवलेस और बैबेज की तकनीक अपर्याप्त साबित हुई। एलन ट्यूरिंग को 1935 में सॉफ्टवेयर के लिए एक सिद्धांत के साथ आने वाले पहले व्यक्ति होने का श्रेय दिया जाता है, जिसने कंप्यूटर विज्ञान और सॉफ्टवेयर इंजीनियरिंग के दो अकादमिक क्षेत्रों को जन्म दिया।

1940 के अंत में शुरुआती संग्रहीत प्रोग्राम डिजिटल कंप्यूटरों के लिए सॉफ्टवेयर की पहली पीढ़ी के पास सीधे बाइनरी कोड में लिखे गए अपने निर्देश थे, जो आमतौर पर बाइनरी कंप्यूटर के लिए लिखे गए थे। बाद में, घरेलू कंप्यूटर की उन्नति के साथ-साथ आधुनिक प्रोग्रामिंग भाषाओं का विकास उपलब्ध सॉफ्टवेयर के दायरे और चौड़ाई को काफी बढ़ा देगा, जो असेंबली लैंग्वेज से शुरू होता है, और कार्यात्मक प्रोग्रामिंग और ऑब्जेक्ट-ओरिएंटेड प्रोग्रामिंग प्रतिमानों के माध्यम से जारी रहता है।
**सामाजिक यथार्थ** (social reality) से तात्पर्य "समाज से सम्बन्धित किसी भी घटनाक्रम का ज्यों का त्यों चित्रण" है। दूसरे शब्दों में, समाज में घटित होने वाली सच्ची घटनाओं का यथार्थ चित्रण ही सामाजिक यथार्थ कहलाता है।

यथार्थ शब्द का प्रयोग सत्य, वास्तविकता, वस्तुस्थिति आदि कई अर्थों में किया जाता है। यथार्थ के स्वरूप और चरित्र के बारे में अनेक साहित्य चिंतको एवं मनीषियों ने अपने-अपने मंतव्य प्रकट किए हैं। साहित्य में वह सभी यथार्थ माना जाता है जिसमें साहित्यकार की स्वयं की अनुभूति होती है और जिसे वह दूसरों को भी अनुभव करा सकता है। सामाजिक यथार्थ से ही साहित्य में अभिरूचि उत्पन्न होती है। साहित्य और समाज एक दूसरे के परिपूरक हैं। साहित्य समाज से सामग्री ग्रहण कर हमें मार्ग दर्शन कराता है।

साहित्य तथा यथार्थ दोनों में कल्पना का सत्य रूप विद्यमान रहता है। परन्तु यह कल्पना कोरी कपोल कल्पना न होकर यथार्थ को सुन्दर से सुन्दरतम् ढंग से प्रस्तुत करने के लिए ताने-बाने के रूप में प्रयुक्त होती है। लेखक अपनी रचना में अपने आस-पास के वातावरण को या उस समाज को चित्रित करता है जिसमें वह अपना जीवन व्यतीत करता है। साहित्यकारों ने अपने साहित्य में समाज में व्याप्त वर्ग संघर्ष, सामाजिक विषमता, दरिद्रता, जीवन की असंगतियॉं, काम कुण्ठाएँ और सदियों से सामाजिक और पारिवारिक दमन के दुहरे चक्र में पिसती बेबस अपमान और प्रताड़ना के जाल में छटपटाती समाज के लिए सर्वस्व लुटाती नारी की ओर विशेष रूप से समाज का ध्यान आकृष्ट किया है।

सामाजिक यथार्थ की अवधारणा बदलती रहती है। सामाजिक यथार्थ युगीन परिस्थितियों पर अवलम्बित रहता है।

यथार्थ चेतनाओं को अलग-अलग ढंग से आधुनिक काल के दो मनीषियों- मार्क्स व फ्रायड ने मुखरता प्रदान की है। मार्क्स के अनुयायियों ने सामाजिक यथार्थ को महत्ता दी है और फ्रायड ने अन्तर्मन को ही सत्य माना है। महान कथाकार प्रेमचन्द ही हिन्दी के सबसे पहले यथार्थवादी उपन्यासकार थे जिन्होंने यथार्थवाद को बाह्य व आन्तरिक रूप से परखा है।
मार्स ग्लोबल सर्वेयर द्वारा खींचा गया स्क्यापारेल्ली क्रेटर का चित्र
**स्क्यापारेल्ली** (अंग्रेज़ी: Schiaparelli) मंगल ग्रह पर स्थित एक प्रहार क्रेटर है। लगभग गोल-आकार रखने वाला यह क्रेटर मंगल ग्रह की भूमध्य रेखा के पास साइनस सेबेयस चतुष्कोण नामक क्षेत्र में स्थित है और ४६१ किमी (२८६ मील) के व्यास (डायामीटर) का है। इस क्रेटर के अंदर कई परते देखी जा सकती हैं। खगोलशास्त्री अनुमान लगाते हैं कि क्रेटर बनने के बाद पानी, वायू और ज्वालामुखीय क्रियाओं ने इन परतों को बनाया है। परतों के नियमित क्रमों को देखते हुए यह भी अंदाज़ा लगाया जाता है कि इन्हें बनाने में मौसमों के क्रम का भी हाथ अवश्य होगा। स्क्यापारेल्ली क्रेटर इतना प्राचीन है कि इसके बनने के बाद वायु और जल ने कुछ हद तक इसे मलबे से भर दिया और उसके बाद इसके अंदर और भी प्रहार हुए। इस कारणवश स्वयं इस क्रेटर के अंदर भी कई सारे छोटे क्रेटर मौजूद हैं।

नामोत्पत्ति
-----------

स्क्यापारेल्ली क्रेटर का नाम इतालवी खगोलशास्त्री जिओवानी स्क्यापारेल्ली पर रखा गया है।

कुछ सम्बन्धित चित्र
-------------------

* मंगल के इस चित्र में स्क्यापारेल्ली क्रेटर ठीक बीच में दिख रहा हैमंगल के इस चित्र में स्क्यापारेल्ली क्रेटर ठीक बीच में दिख रहा है
* मंगल का साइनस सबेयस (Sinus Sabeus) क्षेत्र - स्क्यापारेल्ली क्रेटर ऊपर की ओर दिख रहा हैमंगल का साइनस सबेयस (Sinus Sabeus) क्षेत्र - स्क्यापारेल्ली क्रेटर ऊपर की ओर दिख रहा है
* स्क्यापारेल्ली क्रेटर के अंदर की चट्टानी परतों का एक दृश्य​स्क्यापारेल्ली क्रेटर के अंदर की चट्टानी परतों का एक दृश्य​

इन्हें भी देखें
---------------

* मंगल ग्रह
* जिओवानी स्क्यापारेल्ली
* क्रेटर

सन्दर्भ
-------

1. ↑  "Wind and water have shaped Schiaparelli on Mars". मूल से 7 जुलाई 2015 को पुरालेखित. अभिगमन तिथि 6 जुलाई 2015.
2. ↑  "Layers, Bedrock Ridges, and Dark Sand in Schiaparelli Crater". मूल से 7 जुलाई 2015 को पुरालेखित. अभिगमन तिथि 6 जुलाई 2015.
मिलोशेविच (बीच में) डेटन समझौते पर हस्ताक्षर करने से पहले। 
**स्लोबोदान मिलोशेविच** ( सर्बियाई- Слободан Милошевић / Slobodan Milošević, 20 अगस्त, 1941- 11 मार्च, 2006) एक सर्बियाई राजनीतिज्ञ, सर्बिया के सोशलिस्ट गणराज्य के अध्यक्ष (7वे राष्ट्रपति), सर्बिया गणराज्य के पहले राष्ट्रपति, यूगोस्लाव गणराज्य के तीसरे राष्ट्रपति, सर्बियाई कम्युनिस्ट एलायंस के अध्यक्ष और सर्बियाई सोशलिस्ट पार्टी के अध्यक्ष थे। उन्हें एक तानाशाह के रूप में देखा जाता है। बोस्निया युद्ध में उनकी भूमिका के चलते उनपर युद्ध अपराध जैसे घोर इल्ज़ाम लगाए गए थे। नाटो देशों के साथ उन्होंने लगातार संघर्ष किया।

संदर्भ
------

बाहरी कड़ियाँ
-------------

* ले प्रोचेस डे मिलोसेवीक पैर फेमके ब्लांकआर्ट (French में)
* मिलोसेविक ला ला हाय  : प्लस सी'स्ट इंटेरेसेंट, एन पार्ले पर डायना जॉनस्टोन (French में)
* प्रोकेस डे स्लोबोडन मिलोसेविच  : संयुक्त राष्ट्र इविटे पैर लेस माडियास जीन-लीन ब्यूवोइस (French में)
* मिनट दुसरे दशक (French में)
* स्लोबोदान मिलोसेविक (अंग्रेज़ी में)

```
का प्रदर्शन 
```

* डिसोर्सेज़ डी मिलोसेविक डु 28 एविल 1989 (French में)
स्कोशिया चाप
**स्कोशिया चाप** एक द्वीप चाप है जो स्कोशिया सागर की उत्तरी, पूर्वी और दक्षिणी सीमा परिभाषित करता है।

स्कोशिया चाप के द्वीप व अन्तर्जलीय उच्चभूमियाँ
----------------------------------------------

इसके उत्तरी द्वीप दक्षिण अमेरिका के तिएर्रा देल फ़ुएगो द्वीप के छोर से ज़रा सी समुद्री दूरी पर शुरू होते हैं और पूर्व को जाते हैं - इस उत्तरी धार में इस्ला दे लोस एस्तादोस (Isla de los Estados); बर्डवुड (Burdwood), डेविस (Davis) और ओरोरा (Aurora) नामक अन्तर्जलीय उच्चभूमियाँ; शैग (Shag) और क्लर्क (Clerke) चट्टानें; और दक्षिण जॉर्जिया द्वीप हैं। पूर्वी धार में दक्षिण सैंडविच द्वीप समूह है, जिसके पीछे दक्षिण सैंडविच समुद्री खाई है। दक्षिणी धार पर हर्डमन (Herdman), डिस्कवरी (Discovery), ब्रूस (Bruce), पिरी (Pirie) और जेन (Jane) अन्तर्जलीय उच्चभूमियाँ; दक्षिण ऑर्कनी द्वीपसमूह (South Orkney Islands) और एलिफ़ेन्ट द्वीप (Elephant Island) स्थित है। इसके नीचे ब्रैन्सफ़ील्ड जलसंधि इस द्वीप चाप को अंटार्कटिक प्रायद्वीप से अलग करती है।

इन्हें भी देखें
---------------

* स्कोशिया सागर
* द्वीप चाप
* अन्तर्जलीय उच्चभूमि
* अंटार्कटिक प्रायद्वीप

सन्दर्भ
-------

1. ↑  Barker, P. F. (2001). "Scotia Sea regional tectonic evolution: implications for mantle flow and palaeocirculation Archived 2016-03-04 at the Wayback Machine" (PDF). Earth-Science Reviews 55: 1–39. doi:10.1016/s0012-8252(01)00055-1. Retrieved July 2015.
2. ↑  Dalziel, I. W. D.; Lawver, L. A.; Norton, I. O.; Gahagan, L. M. (2013). "The Scotia Arc: Genesis, Evolution, Global Significance Archived 2019-03-20 at the Wayback Machine". Annual Review of Earth and Planetary Sciences 41: 767–793. doi:10.1146/annurev-earth-050212-124155. Retrieved July 2015.
हबल अंतरिक्ष दूरबीन द्वारा ली गई यम (प्लूटो) की इस तस्वीर में स्टिक्स-समेत प्लूटो के पाँचो उपग्रह नज़र आ रहे हैं
**स्टिक्स** (Styx) बौने ग्रह यम (प्लूटो) का एक छोटा उपग्रह है। इसकी खोजे जाने की घोषणा ११ जुलाई २०१२ को की गई थी। इसकी खोज में हबल अंतरिक्ष दूरबीन का प्रयोग हुआ था।

रूप-रंग व सम्भावित उत्पत्ति
---------------------------

स्टिक्स का आकार काफ़ी छोटा है। इसका व्यास (डायामीटर) १० से २५ किलोमीटर के बीच अनुमानित किया गया है। अपने छोटे आकार के कारण इसका गुरुत्वाकर्षण भी कम ही है और यह सम्भावना कम है कि यह अपने-आप को खींच-सिकोड़कर गोल कर पाया होगा। इसलिये अंदाज़ा लगाया जाता है कि यह थोड़ा बेढंगा है (यानि गोल नहीं है)। यम (प्लूटो) के इतने चंद्रमाओं को देखकर खगोलशास्त्री अनुमान लगाते हैं कि शायद कोई वस्तु गहरे अतीत में यम से टकराई होगी और यह चंद्रमा उसी ठोकर से अंतरिक्ष में फेंके गये मलबे के जमा होने से बने हैं। वे सोचते हैं कि स्टिक्स का अधिकांश हिस्सा पानी की बर्फ़ का बना हुआ है।

इन्हें भी देखें
---------------

* यम (ग्रह)
* यम के प्राकृतिक उपग्रह
* न्यू होराएज़न्ज़

सन्दर्भ
-------

1. ↑   Showalter, M.R.; Weaver, H. A.; Stern, S. A.; Steffl, A. J.; Buie, M. W.; Merline, W. J.; Mutchler, M. J.; Soummer, R.; Throop, H. B. (2012). "New Satellite of (134340) Pluto: S/2012 (134340) 1". IAU Circular 9253: 1. Bibcode:2012IAUC.9253....1S.
2. ↑  "Hubble discovers new Pluto moon Archived 2015-06-12 at the Wayback Machine". bbc.co.uk. BBC News. 11 July 2012. Retrieved 12 July 2012.
3. ↑  Nemiroff, R.; Bonnell, J. (16 July 2012). "Fifth Moon Discovered Orbiting Pluto Archived 2015-06-29 at the Wayback Machine". Astronomy Picture of the Day. Retrieved 17 July 2012.
*अगर आप इस नाम के फल पर जानकारी ढूंढ रहे हैं तो अनार का लेख देखिये*
एक चलता हुआ अनार
एक शंकुनुमा (कोन) अनार
**अनार** एक आतिशबाज़ी होता है जिसे ज़मीन पर रख कर उसका सिरा जलाने से वह ऊपर की ओर आकर्षक चिंगारियों का फव्वारा छोड़ता है। भारतीय उपमहाद्वीप में इन्हें अक्सर दिवाली और शब-ए-बरात जैसे त्योहारों पर मनोरंजन के लिए प्रयोग किया जाता है। अनार का अकार किसी ज़माने में गोल हुआ करता था और ऊपर से चिंगारियाँ उछालता हुआ यह अनार (फल) की याद दिलाता था, जिस से इसका नाम पड़ा। आजकर अक्सर अनार एक ज्वालामुखी रूप के शंकु (कोन) के अकार में मिला करते हैं।

सांस्कृतिक महत्त्व
------------------

अनार आतिशबाज़ी भारत में सैंकड़ों सालों से प्रयोग में है और लोक-संस्कृति में इसके सन्दर्भ में कई बातें कही गई हैं, मसलन प्रसिद्ध उर्दू शायर मिर्ज़ा सौदा (१७१३–१७८१) ने एक महानुभाव पर लिखे क़सीदे में उनकी मृत्यु पर शोक करने वालों के बारे में कहा कि 'उनके दिलों से निकलती दुःख की चिंगारियों को देखकर अनार की चिंगारियों को ईर्ष्या हुई'।

ख़तरे
-----

कई रंगों में और तरीक़ों से शरारे छोड़ने वाले अनार मिलने से यह आतिशबाज़ी बहुत ही लोकप्रीय है, लेकिन दिवाली के दिनों सबसे अधिक चोट देने वाले हादसे अनारों से ही होते हैं। एक अध्ययन के अनुसार सन् १९८३ की दिवाली के दौरान दिल्ली के दो मुख्य हस्पतालों में ६८% जलने के हादसे अनारों से ही हुए थे।

अन्य भाषाओँ में
---------------

'अनार' को अंग्रेज़ी में 'पॉमेग्रैनॅट फ़ायरक्रैकर' (pomegranate firecracker), 'फ़ाउन्टन' (fountain) और 'जर्ब' (gerb) में अनुवादित किया गया है।

इन्हें भी देखें
---------------

* आतिशबाज़ी
* दिवाली

सन्दर्भ
-------

1. ↑  Hanklyn-janklin, Nigel B. Hankin, India Presearch Press, 2003, ISBN 978-81-87943-04-4, *... anar is an ornamental firework burning in the form of a fountain ...*
2. ↑  A dictionary of Urdu, classical Hindi, and English, John Thompson Platts, H. Milford, 1884, *... a kind of firework (shaped like a pomegranate) ...*
3. ↑  Selections from the Kulliyat, or, Complete works of Mirza Rafi-oos-Sauda, Mirzā Muḥammad Rafiʻ Saudā, Henry Court (Major), Printed by J. Elston, "Station Press,", 1872, *... the sparks of the anar firework looked on with jealousy at the sparks of grief issuing from the hearts of the mourners ...*
4. ↑  Fireworks cast a shadow on India's festival of lights, Dinesh Mohan & Mathew Varghese, World Health Forum, Vol 11, 1990,  *... a single type of ﬁrework, the anar. (fountain), was responsible for 68% of burns cases, the cone anar alone accounting for 65% of these ...*
**सोनपुर रेलवे मंडल** भारतीय रेलवे के पूर्व मध्य रेलवे क्षेत्र के अंतर्गत पांच रेलवे डिवीजनों में से एक है। उत्तर पूर्वी रेलवे मंडल में 21 अक्टूबर 1978 को स्थापित सोनपुर डिवीजन, पवित्र नदी गंगा और गंधक नदी के पश्चिमी किनारे के उत्तर की तरफ फैल गया है। दानापुर डिवीजन का हिस्सा गढ़ारा यार्ड और दीनकर ग्राम सिमरिया स्टेशन, 1 जनवरी से 2005 के बाद से इस प्रभाग में विलय कर दिया गया है। विभाजन बीजी पर 495.361 किलोमीटर से अधिक है। यह विभाजन बिहार के 8 जिलों से गुजरता है और इसलिए, सामाजिक, आर्थिक, औद्योगिक और सांस्कृतिक क्षेत्र में उत्तर बिहार के सरन, वैशाली, मुजफ्फरपुर, समस्तीपुर, बेगूसराय, खगरिया, भागलपुर और कटिहार में इन जिलों के विकास और विकास में महत्वपूर्ण भूमिका निभा रहा है। पूर्वमध्य रेलवे (ईसीआर) ज़ोन 8 सितंबर 1996 को अस्तित्व में आया और इसका मुख्यालय भारत के बिहार राज्य में हाजीपुर में स्थित है। सोनपुर रेल मंडल के 29 स्टेशनों पर सारे बल्ब एलईडी तकनीक आधारित हैं जिससे बिजली की खपत में कमी आई है और सोनपुर मंडल को एक करोड़ 19 लाख रुपये की बचत हुई है। पहलेजा स्टेशन पर 20 किलोवाट क्षमता वाला पावर प्लांट लगाया गया है जबकि नयागांव, दिघवारा और दलसिंहसराय स्टेशन पर सौर ऊर्जा चालित वाटर पंप लगाए गए हैं। 

दानापुर रेलवे डिवीजन, मुगलसराय रेलवे डिवीजन, धनबाद रेलवे डिवीजन, और समस्तीपुर रेलवे डिवीजन ईसीआर जोन (हाजीपुर में मुख्यालय) के अंतर्गत अन्य रेलवे डिवीजन हैं। सोनपुर रेलवे क्षेत्र का क्षेत्र पश्चिम में स्वर्णगंज (जीजेएच) से शुरू होता है।

रेलवे स्टेशनों और कस्बों की सूची
--------------------------------

इस सूची में स्टेशनों को सोनपुर रेलवे डिवीजन और उनके स्टेशन श्रेणी के अंतर्गत शामिल किया गया है।

| Category of station | No. of stations | Names of stations |
| --- | --- | --- |
| **A-1** Category | 1 | मुज़फ़्फ़रपुर जंक्शन रेलवे स्टेशन |
|
| **A** Category | 3 | Hajipur Junction, बरौनी जंक्शन रेलवे स्टेशन, Khagaria Junction, |
|
| **B** Category | 5 | DSS, BGS, MNE, NNA & सोनपुर जंक्शन रेलवे स्टेशन |
| **C** Category(Suburban station) | 0 | - |
|
| **D** Category | 15 | शाहपुर पटोरी रेलवे स्टेशन, MSK, DGA, SMO, BCA, DOL, THB, MOG, DES, CRR, KUE, GRL, LAK, KRBP & MNO |
| **E** Category | 41 | BNR, LKN, NNR, PSR, DUBH, VPN, STLR, AYRN, UJP, TGA, NAZJ, SDG, SKJ, SLT, SIHO, KTRH, नयागांव रेलवे स्टेशन, KHQ, KPGM, SAI, GJH, CSR, RD, GAI, KHI, STJT, NRPA, BKRH, TUR, BAGL, TIL, SAE, DPL, UMNR, CKRD, PMU, BUJ, ATNR, BTHL, BUDA & NNNL |
|
| **F** CategoryHalt Station | 28 | - |
| **Total** | **88** | - |

सन्दर्भ
-------

1. ↑  "सोनपुर रेल मंडल में दिया जा रहा सौर ऊर्जा को बढ़ावा". मूल से 17 मार्च 2018 को पुरालेखित. अभिगमन तिथि 18 दिसंबर 2017.
2. ↑  "Statement showing Category-wise No.of stations in IR based on Pass. earning of 2011" (PDF). मूल से 28 जनवरी 2016 को पुरालेखित (PDF). अभिगमन तिथि 15 January 2016.
3. ↑  "PASSENGER AMENITIES - CRITERIA= For Categorisation Of Stations" (PDF). मूल से 4 मार्च 2016 को पुरालेखित (PDF). अभिगमन तिथि 15 January 2016.
4. ↑  "Sonpur Division - Operating - OPERATING PERFORMANCE". मूल से 29 मार्च 2016 को पुरालेखित. अभिगमन तिथि 15 January 2016.

बाहरी कड़ियाँ
-------------

* सोनपुर रेल मंडल
**सूक्ष्‍म, लघु और मध्‍यम उद्यम विकास, अधिनियम 2006** को सूक्ष्‍म, लघु और मध्‍यम उद्यम क्षेत्र की तथा इनके साथ संबंधी या अनुषंगी मामलों प्रतिस्‍पर्द्धा और प्रोत्‍साहन एवं विकास की सुविधा प्रदान करने हेतु लागू किया गया है। इसके लिए इसमें विशिष्टि कोशों की स्‍थापना, विशेष योजनाओं / कार्यक्रमों की अधिसूचना, प्रगतिशील ऋण नीतियां और प्रथाएं, इन उद्यमों के उत्‍पादों और सेवाओं के प्रापण में सरकार की प्राथमिकता, इनकी समस्‍याओं के शमन के लिए और अधिक प्रभावी प्रक्रियाविधियां अपनाना आदि शामिल है। यह उद्यम की संकल्‍पना को मान्‍यता देने के लिए अब तक का पहला कानूनी ढांचा प्रदान करता है, जिसमें विनिर्माण (किसी उद्योग से संबंधित वस्‍तुओं का निर्माण / उत्‍पादन दोनों शामिल हैं) और सेवा (जो सेवाएं प्रदान करने / देने में संलग्‍न हैं) इकाइयां शामिल हैं। इस अधिनियम के तहत उद्यम के तीन स्‍तर सूक्ष्‍म, लघु और मध्‍यम को पहली बार परिभाषित किया गया है। इस अधिनियम में राष्‍ट्रीय स्‍तर पर सभी पणधारियों के वर्गों के संतुलित प्रतिनिधित्‍व सहित राष्‍ट्रीय स्‍तर पर वैधानिक परामर्शी प्रक्रिया प्रदान की गई है जो विशेष रूप से सलाहकारी कार्यों की व्‍यापक परास के साथ इन उद्यमों के लिए उपयोगी है।

बाहरी कड़ियाँ
-------------


| * दे
* वा
* सं
भारतीय संविधान के प्रमुख अधिनियम |
| --- |
| आतंकवाद निरोधी अधिनियम, २००२ •  अनुसूचित जाति एवं जनजाति (अत्याचार निवारण) अधिनियम, 1989 •  आतंकवादी तथा विघटनकारी क्रियाकलाप (निवारण) अधिनियम, १९८७ •  औषधि और प्रसाधन सामग्री अधिनियम, १९४० •  दहेज प्रतिबंध अधिनियम, १९६१ •  पुलिस अधिनियम, १८६१ •  मोटरयान अधिनियम, १९८८ •  विदेशी मुद्रा विनियम अधिनियम, १९७३ •  विदेशी विनियम प्रबंदन अधिनियम, १९९९ •  संशोधित उपभोक्ता संरक्षण अधिनियम, २००२ •  सूचना का अधिकार अधिनियम, 2005 •  हिन्दू उत्तराधिकार अधिनियम, १९५६  •  हिन्दू उत्तराधिकार (संशोधन) अधिनियम, २००५ | Flag of India |

भारतभारत यह भारतीय संविधान-सम्बन्धित लेख अपनी प्रारम्भिक अवस्था में है, यानि कि एक आधार है।   
आप इसे बढाकर विकिपीडिया की मदद कर सकते है।
*अज्ज सरोवर*  ,खरड-मोहाली सड़क, पंजाब, भारत। "अज सरोवर" श्री राम चंद्र जी के दादा , महाराजा अज ने बनवाया था जिनके नाम पर इसका नाम पड़ा। 
**अज सरोवर**  *(पंजाबी उच्चारण:**अज्ज सरोवर**)* भारत के पंजाब राज्य केन जिला एस.ए.एस.नगर (मोहाली) के खरड़ नगर कौंसल में एक धार्मिक एंव इतिहासक स्थान है। इसके साथ ही एक एतिहासिक मंदिर चिंता हरण मंदिर भी है। अज्ज सरोवर इस मंदिर के साथ बना हुआ है। इस मंदिर और सरोवर के बारे में यह बात प्रचलित है कि इस मंदिर और सरोवर का निर्माण भारत के प्राचीन राजा महाराज अज ,जो श्री राम रामचन्द्र के दादा थे , ने किया था।  अज्ज सरोवर मोहाली  खरड़ सड़क पर स्थित है। इस सरोवर के लिए 15 एकड़ स्थान उपलब्ध है पर इस समय सरोवर की स्थिति ठीक नहीं है। यहाँ घास फूस उगा हुआ है और सरोवर के लिए पानी की कोई व्यवस्था नहीं है। सरोवर की दशा सुधारने के लिए समय समय माँग की जाती है।

1926 में उस समय के अम्बाला मण्डल की रोपड़ सब-डिवीजन (जिसके अधीन यह क्षेत्र आता तह ) में नियुक्त सब-डिविजनल अधिकारी जे डबलियू फेअरलिए ने एक आदेश जारी कर कर इस सरोवर में नाव चलाने और मछली पकड़ने की मनाही की थी क्योंकि इस को धार्मिक और ऐतिहासक दर्जा प्राप्त था।

बाहरी कड़ियाँ
-------------

* दैनिक ट्रिब्यून की खबर
* छठ पूजा के लिए महाराजा अज्ज सरोवर पर उमड़ा आस्था का सैलाब

सन्दर्भ
-------

1. ↑  "संग्रहीत प्रति". मूल से 9 मार्च 2016 को पुरालेखित. अभिगमन तिथि 5 अगस्त 2015.
2. ↑  "ਮਹਾਰਾਜਾ ਅੱਜ ਸਰੋਵਰ' ਵੱਲ ਧਿਆਨ ਦੇਵੇ ਸਰਕਾਰ: ਕੰਗ" (पंजाबी में). अभिगमन तिथि 11 अगस्त 2015.
3. ↑  "A pond of neglect" (अंग्रेज़ी में). मूल से 15 अक्तूबर 2008 को पुरालेखित. अभिगमन तिथि 11 अगस्त 2015.
**स्वस्थ भारत यात्रा** भारत छोड़ो आंदोलन के ७५ वर्ष पूरे होने के अवसर पर गांधी स्मृति एवं दर्शन समिति के मार्गदर्शन में आरम्भ की गई २० हजार किलोमीटर की जनसंदेशात्कम यात्रा है। स्वस्थ भारत न्यास के चेयरमैन आशतोष कुमार सिंह के नेत्रित्व में 'स्वस्थ बालिका - स्वस्थ समाज' का सन्देश लेकर निकली इस यात्रा का आरम्भ नई दिल्ली से मुख्तार अब्बास नकवी द्वारा हरी झंडी दिखा कर किया गया। इस यात्रा को गांधी स्मृति एंव दर्शन समिति, संवाद मीडिया, राजकमल प्रकाशन, नेस्टिवा अस्पताल, मेडिकेयर अस्पताल, स्पंदन, जलधारा, हेल्प एंड होप सहित अन्य कई गैरसरकारी संस्थाओं का समर्थन प्राप्त है।

यह यात्रा अब तक १६ हजार किलोमीटर की दुरी तय करते हुए २६ राज्यों से होकर गुज़री है तथा ५० हजार गाँवों को छुआ है। इस दौरान स्कूलों तथा महाविद्यालयों की एक लाख से अधिक बालिकाओं से सीधा संवाद स्थापित किया है।

बाहरी कड़ियाँ
-------------

स्वस्थ भारत यात्रा पहुँची लखनऊ

स्वस्थ भारत यात्रा का बंगाल में स्वागत

स्वस्थ भारत यात्रा: बालिकाओं को दिया स्वस्थ बालिका स्वस्थ समाज का संदेश

स्वस्थ भारत यात्रा पहुंची शाहजहांपुर यात्रा का हुआ भव्य स्वागत
सूक्ष्म चिट्ठाकारी वेबसाइटों।अंगूठाकार
**सूक्ष्म चिट्ठाकारी** (अंग्रेज़ी:Microblogging *माइक्रोब्लॉगिंग*) पारंपरिक चिट्ठाकारी का एक भिन्न रूप है जिसमें संक्षिप्त पाठ्य संदेश भेजे जा सकते हैं। संदेश की सीमा प्रायः १४० अक्षरों (ट्विटर पर) की होती है जिसे अपने मोबाईल फ़ोन, इंस्टैंट मैसेंजर, ई-मेल या जालपृष्ठ द्वारा भेज सकते हैं। २००६ में प्रारंभ, ट्विटर सर्वाधिक प्रसिद्ध माइक्रोब्लॉगिंग सेवा है। इसके बाद दूसरे स्थान पर प्रचलित सेवा गूगल द्वारा अधिग्रहित जायकू है।

ज्यों ज्यों माइक्रोब्लॉगिंग की लोकप्रियता में बढ़ोत्तरी हो रही है इसके अति साधारण रूप में नये अंग और विशेषताएं आदि जोड़े जाने के प्रयास चल रहे है। डिग के संस्थापक केविन रोज़ द्वारा स्थापित पाउंस में संचिका शेयरिंग व कार्यक्रम न्यौते भेजने कि सुविधा भी जोड़ी गई। हाल ही में आरंभ किये गए प्लर्क के जालघर में अंतरापृष्ठ को एक टाईम लाईन का स्वरूप दे कर विडियो व अन्य मीडिया जोड़ने की सुविधा दी गई है। माइक्रोब्लॉगिंग का प्रभाव इतना बढ़ गया है कि फ़ेसबुक से लेकर लिंक्ड-इन तक को, स्टेटस अपडेट के नां पर ही सही, माइक्रोब्लॉगिंग की सुविधा उपलब्ध करानी पड़ी है। अतः ये सिद्ध हो चुका है कि माइक्रोब्लॉगिंग विख्यात हस्तियों को भी लुभा रही है। इसीलिये ब्लॉग अड्डा ने अमिताभ बच्चन के ब्लॉग के बाद विशेषकर उनके लिये माइक्रोब्लॉगिंग की सुविधा भी आरंभ की है। बीबीसी व अल ज़जीरा जैसे विख्यात समाचार संस्थानों से लेकर अमरीका के राष्ट्रपति पद के प्रत्याशी बराक ओबामा भी ट्विटर पर मिलते हैं। हाल के समाचारों में शशि थरूर, शाहरुख खान, अभिषेक बच्चन, सचिन तेंदुल्कर आदि भी साइटों पर दिखाई दिये हैं।

सन्दर्भ
-------

1. ↑  "बी.बी.सी ट्विटर पर". मूल से 26 मई 2010 को पुरालेखित. अभिगमन तिथि 6 मई 2010.
2. ↑  [ Archived 2010-05-10 at the Wayback Machine अल जज़ीरा ट्विटर पर अंग्रेज़ी में
3. ↑  "बराक ओबामा ट्विटर पर". मूल से 6 मई 2010 को पुरालेखित. अभिगमन तिथि 6 मई 2010.

| * दे
* वा
* सं
सूक्ष्म चिट्ठाकारी |
| --- |
| बीइंग •  इमोट.इन •  फेसबुक •  आइडेंटी.का •  ज़ाएकू •  लिंक्डइन •  माइस्पेस •  नोटपब •  प्लर्क •  पाउंस (closed) •  काएकु •  स्क्वीलर •  स्टेटसनेट •  टम्ब्लर •  ट्विट्टर •  ज़िंग |
असम में 2 दिसम्बर, २००८, मंगलवार सुबह 7 बजकर 50 मिनट पर गुवाहाटी से तिनसुकिया जा रही पैसेंजर ट्रेन में हुए धमाके में तीन लोग मारे गए और 30 अन्य घायल हो गए।

दीफू स्टेशन पर खड़ी ट्रेन में हुए इस हादसे के बाद स्टेशन से ट्रेनों का आवागमन रोक दिया गया है। स्टेशन पर ट्रेन खाली कराकर उसकी तलाशी ली जा रही है। धमाका सुबह 8.10 बजे हुआ है। दिफू एक संवेदनशील इलाका है।

दीफू एसपी ने बताया कि यह धमाका आतंकियों ने टाइमर लगाकर किया है। उन्होंने बताया कि इस घटना में 3 लोग मारे गए और 30 घायल हो गए। आशंका जताई जा रहीं है कि यह धमाका के एल एन एफ आतंकियों ने किया है। दिफू रेलवे स्टेशन के आगे दकमोका नामक जगह पर दो जिंदा बम मिले। ये बम रेलवे ट्रेक पर ही रखा था।

घटना
----

लमडिंग के पास ये धमाका उस वक्त हुआ जब ट्रेन दिफू स्टेशन पर खड़ी थी। ये धमाका ट्रेन की बोगी नंबर 8209 में हुआ है। स्टेशन पर अफरा-तफरी मच गई है। पुलिस मौके पर पहुंच गई है।

धमाके की शक की सूई केएलएनएलएफ पर जताई जा रही है। धमाका सुबह 8.10 बजे हुआ है। दिफू एक संवेदनशील इलाका है। यहां पर उग्रवादियों के ताडंव बीच-बीच में होते रहते हैं।

जिम्मेदारी
----------

असम में सक्रिय विद्रोही संगठनों में से किसी ने भी इस घटना की ज़िम्मेदारी नहीं ली है। पुलिस का कहना है कि उसे कार्बी जनजाति के कोर्बी लोंगरी नेशनल लिब्रेशन फ़्रंट का इस घटना में हाथ होने का शक़ है। ये गुट पहले भी हिंदी भाषी लोगों को वहाँ निशाना बना चुका है।

तीस अक्टूबर को असम के चार नगरों में हुए धमाकों में 80 लोग मारे गए थे। उन धमाकों के लिए राज्य सरकरा ने अल्फ़ा और नेशनल डेमोक्रिटेक फ़्रंट ऑफ़ बोडोलैंड को ज़िम्मेदार ठहराया था।

सन्दर्भ
-------

1. ↑  "वेब दुनिया". मूल से 2 दिसंबर 2008 को पुरालेखित. अभिगमन तिथि 2 दिसंबर 2008.
2. ↑  "आजतक". मूल से 4 दिसंबर 2008 को पुरालेखित. अभिगमन तिथि 2 दिसंबर 2008.
3. ↑  [  आई बी एन 7]
**हयात रीजेंसी, गुडगाँव** एक पांच सितारा लक्जरी होटल हैं जो भारत के हरियाणा राज्य के गुडगाँव में स्थित हैं। यह होटल इंदिरा गांधी अंतरराष्ट्रीय हवाई अड्डे से 34 किमी (लगभग।) की दूरी एवं नई दिल्ली रेलवे स्टेशन से 46 किमी की दूरी पर हैं। यह गुड़गांव के वाणिज्यिक क्षेत्र और औद्योगिक विकास गलियारे के बीच में स्थित है एवं 'स्वर्ण त्रिभुज' कहे जाने वाले शहर दिल्ली, आगरा और जयपुर के भी निकट हैं।

इतिहास
------

इस होटल का संचालन हयात प्रबंधन द्वारा वर्ष २०१३ में किया गया था। हयात प्रबंधन का मुख्यालय संयुक्त राज्य अमेरिका के शिकागो में हैं। इसके मालिक प्रसिद्ध उद्योगपति हयात रॉबर्ट वॉन दें और जैक डायर क्राउच थे। जिन्होंने १९५७ में इस होटल समूह का पहला होटल खोला था। 31 मार्च 2013 तक इस कंपनी की वैश्विक पोर्टफोलियो में 46 देशों में 508 संपतियां (होटल) शामिल थी। यह होटल भारत में हयात समूह के ३० वर्ष पूर्ण होने के उपलक्ष्य में खोला गया था। भारत की राजधानी नई दिल्ली से नजदीक एवं एक प्रमुख वाणिज्यिक केंद्र होने के चलते गुडगाँव में हयात प्रबंधन ने यह होटल खोला था। हयात प्रबंधन के होटलों की एक बड़ी विशेषता यह होती हैं कि यहाँ आथिथ्य सत्कार की परंपरा का पूरा ख्याल रखा जाता हैं। होटल के सारे कर्मचारी इसी कोशिश में लगे रहते हैं।

सुविधाएं
--------

6 एक्कड़ में फैले इस होटल में 451 कमरे एवं 37 सुइट्स हैं जो ११ मंजिलो में फैलो हुए हैं। इस होटल में मनोरंजन की अच्छी सुविधाएं, आउटडोर स्विमिंग पूल एवं भोजन की अच्छी व्यवस्था हैं। सभी कमरों में हाई स्पीड इन्टरनेट की भी व्यवस्था हैं। हयात रीजेंसी गुड़गांव में शहर का सबसे बड़ा बैठक कक्ष एवं सबसे ज्यादा कमरे है। इस होटल के बैठक कक्ष में करीब ३००० अतिथियों के बैठने की व्यवस्था हैं।

पार्किंग
--------

इस होटल में ५०० गाड़ियों की पार्किंगकी सुविधा हैं जो इस शहर में उपलब्ध सबसे बड़ी हैं। 

होटल एवं रेस्टोरेंट्स

इस होटल में 4 रेस्टोरेंट्स हैं जहाँ देशी एवं विदेशी व्यंजन मिलते हैं।

लावना: प्रामाणिक अवधी भोजन के लिए प्रसिद्ध है। 
लाउंज: आराम की एक जगह जहा शराब, प्रीमियम चाय और कॉफी मिलते है।
लॉन्ग बार : बार जहा नए और पुराने वाइन की दुनिया है 
किचन डिस्ट्रिक्ट : एक बहु व्यंजनी रेस्टोरेंट जहा सारा दिन बहु आयामी भोजन पेश किया जाता हैं।

स्पा एवं फिटनेस सेंटर

इस होटल का प्रमुख स्पा स्वास हैं जो संस्कृत शब्द शवासन से प्रेरित है जिसका अर्थ 'सांस लेने या सांस' हैं। जो हमारे अस्तित्व का मूल है। इस स्पा में पश्चिमी, भारतीय एवं आयुर्वेदिक तरीके से स्पा सुविधा दी जाती हैं।

इस होटल में मिलने वाली अन्य सुविधाएं हैं

एयर कंडीशनर,
इंटरनेट / ब्रॉडबैंड, 
आयरन,
मिनी बार,
टेलीफोन,
हेयर ड्रायर
अखबार
फ्रिज
बाथरोब
बेडसाइड लैंप
इंटरकॉम
एक्सप्रेस धुलाई-सेवा
सैटेलाइट टेलीविजन
शावर

सन्दर्भ
-------

1. ↑  "Hyatt". en.wikipedia.org. मूल से 12 नवंबर 2016 को पुरालेखित. अभिगमन तिथि 26 november 2016. `|accessdate=` में तिथि प्राचल का मान जाँचें (मदद)
2. ↑  "First Hyatt Regency Hotel open in Gurgaon". businesswire.com. मूल से 17 जून 2013 को पुरालेखित. अभिगमन तिथि 26 november 2016. `|accessdate=` में तिथि प्राचल का मान जाँचें (मदद)
3. ↑  "About hotel regency rooms". gurgaon.regency.hyatt. मूल से 23 अप्रैल 2016 को पुरालेखित. अभिगमन तिथि 26 november 2016. `|accessdate=` में तिथि प्राचल का मान जाँचें (मदद)
4. ↑  "Hyatt Regency Gurgaon". cleartrip.com. मूल से 16 फ़रवरी 2017 को पुरालेखित. अभिगमन तिथि 26 november 2016. `|accessdate=` में तिथि प्राचल का मान जाँचें (मदद)
**स्यावड़ माता** अन्न पैदा करने वाली देवीहै। स्यावड़ माता को राजस्थान के जाट किसान याद करने के पश्चात ही बाजरा बीजना प्रारंभ करते हैं। बैल के हल जोड़कर खेत के दक्षिण किनारे पर जाकर उत्तर की तरफ मुंह कर हळसोतिया कर प्रथम बीज डालने के साथ ही स्यावड़ माता को इस प्रकार याद किया जाता है:-

स्यावड़ माता सत करी(इसमें स्थानीय बोली की "बदले कोस-कोस पर पाणी ! हर बदल्ज्याय च्यार कोस पर बाणी !!" की कहावत लागू होती है जिसे () में दर्शाया गया है :-
दाणा फाको भोत करी(कर्जे, करियो)
बहण सुहासणी कॅ भाग को देई(दीजै, दियो)
चीड़ी कमेड़ी कॅ राग को देई(दीजै, दियो)
राही भाई को देई(दीजै, दियो)
ध्याणी जवाई को देई(दीजै, दियो)
घर आयो साधु भूखो नी(नई) जा(जाय)
बामण दादो धाप कॅ खा(खाय)
सूना डांगर खा(खाय र) धापै
चोर चकार लेज्या(ले जाय) आपै
कारुं आगै साथ नॅ देई(दीजै, दियो)
मंगतां कॅ हाथ नॅ देई(दीजै, दियो)
कीड़ी मकोड़ी कै भेलै नॅ देई(दीजै, दियो)
राजाजी कै सहेलै नॅ देई(दीजै, दियो)
सुणजै माता शूरी(सूरी,हूरी)
छतीस कौमां नै पूरी(पूरजे,पूरिये)
फेर तेरी बखारी मैं उबरै
तो मेरै(म्हारे) टाबरां नॅ भी देई(दीजै, दियो)
स्यावड़ माता गी(सद्श्री) दाता
अर्थात सभी संबंधियों, जानवरों, साधु, देवी-देवताओं, राहगीरों, ब्रामण, राजा, चोर-चकार, भिखारी आदि सभी 36 कोमों के लिये अनाज मांगता है और बचे अनाज से घरवाले काम चलाते हैं।

सन्दर्भ
-------

* Mansukh Ranwa (मनसुख रणवां): Kshatriya Shiromani Vir Tejaji (क्षत्रिय शिरोमणि वीर तेजाजी), 2001
*यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।*

  

लायी हयात आये, कज़ा ले चली चले...(ज़िंदगी इस दुनिया में लेकर आई...)

दिल गया, रौनके हयात गई।..(जीवन की खुशी / रौनक चली गई)

मूल
---

हयात का अर्थ है जिंदगी या जीवन और शायरों ने इस शब्द का बखूबी इस्तेमाल किया है। हयात अरबी मूल का शब्द है जो उर्दू में समाहित होकर दैनिक बोलचाल में शामिल हो गया है।

अन्य अर्थ
---------

हयात का अर्थ है जिंदगी या जीवन और शायरों ने इस शब्द का बखूबी इस्तेमाल किया है। हयात अरबी मूल का शब्द है जो उर्दू में समाहित होकर दैनिक बोलचाल में शामिल हो गया है।

== अन्य अर्थ = गजलों में या शायरी वगैरा में हयात प्रेमिका को भी कहते हैं

संबंधित शब्द
------------

### हिंदी में

* [[ ]]

### अन्य भारतीय भाषाओं में निकटतम शब्द

1. ↑  "हिंदी शायरी". *www.malhars.in*. 25/07/2018. मूल से 24 जुलाई 2018 को पुरालेखित. `|firstlast=` missing `|lastlast=` in first (मदद); `|date=` में तिथि प्राचल का मान जाँचें (मदद)
सप्तर्षि तारामंडल में अंगिरस तारे (ε UMa) का स्थान
**अंगिरस**, जिसका बायर नामांकन "ऍप्सिलन अर्से मॅजोरिस" (ε UMa या ε Ursae Majoris) है, सप्तर्षि तारामंडल का सबसे रोशन तारा और पृथ्वी से दिखने वाले सभी तारों में से ३३वाँ सब से रोशन तारा है। यह हमसे ८१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७६ है।

अन्य भाषाओं में
---------------

अंगिरस को अंग्रेज़ी में "ऐलियोथ" (Alioth) भी कहा जाता है। यह अरबी भाषा के "अल-अल्यत" (الإلية‎) से लिया गया है जिसका अर्थ "भेड़ की मोटी दुम" है।

वर्णन
-----

अंगिरस एक A0pCr श्रेणी का उपदानव तारा है। इस श्रेणीकरण में 'p' का अर्थ "अजीब" ('peculiar', पेक्युलियर) है क्योंकि इस तारे से उभरने वाले प्रकाश का वर्णक्रम (स्पेक्ट्रम) बहुत विचित्र है। खगोलशास्त्रियों का मानना है कि एक तो इस तारे का चुम्बकीय क्षेत्र बहुत शक्तिशाली है जिस से इसके हाइड्रोजन इंधन में मिश्रित तत्त्व अलग हुए रहते हैं और दूसरा इसका घूर्णन अक्ष (ऐक्सिस) और चुम्बकीय अक्ष एक-दुसरे से अलग हैं जिस से इसके चुम्बकीय प्रभाव से अलग हुए तत्त्व भी उछलते रहते हैं। हर रासायनिक तत्व का वर्णक्रम अलग होता है और इस तारे में तत्वों कि उथल-पुथल का नतीजा यह है कि इसके प्रकाश का वर्णक्रम अजीब है और हर ५.१ दिनों के अंतराल में बदलता रहता है। कुछ अन्य अध्ययन से यह संकेत मिले हैं कि संभव है कि अंगिरस के इर्द-गिर्द एक बृहस्पति ग्रह का १४.७ गुना द्रव्यमान (मास) रखने वाला कोई गैस दानव इस तारे से ०.०५५ खगोलीय इकाईयों की दूरी पर इसकी परिक्रमा कर रहा है।

अंगिरस की निहित चमक (निरपेक्ष कान्तिमान) सूरज की १०८ गुना है। इसका द्रव्यमान हमारे सूरज के द्रव्यमान का लगभग ३ गुना और व्यास हमारे सूरज के व्यास का ३.७ गुना है। इसका सतही तापमान ९,४०० कैल्विन अनुमानित किया गया है।

इन्हें भी देखें
---------------

* उपदानव तारा
* सप्तर्षि तारामंडल

सन्दर्भ
-------

1. ↑  Lloyd Motz, Carol Nathanson. "The constellations". Doubleday, 1988. *... Variations in Alioth's luminosity are attributed to changes in its magnetic field ...*
एक तेज गेंदबाज के लिए एक रूढ़िवादी स्लिप कॉर्डन, जिसमें स्लिप क्षेत्ररक्षक और विकेट-कीपर विशेषता आंशिक बैठने की स्थिति में होते हैं।
तीन स्लिप और एक विकेटकीपर (दाईं ओर)। वे गेंदबाज की गति के कारण बल्लेबाज से कुछ दूरी पर होते हैं।
क्रिकेट में, एक **स्लिप** फील्डर (सामूहिक रूप से, एक स्लिप कॉर्डन या स्लिप) को मैदान के ऑफ साइड पर बल्लेबाज के पीछे रखा जाता है। उन्हें एक धार वाली गेंद को पकड़ने के उद्देश्य से रखा गया है जो विकेटकीपर की पहुंच से बाहर है। कई टीमें दो या तीन पर्चियों का प्रयोग करती हैं (विकेटकीपर के निकटतम स्लिप क्षेत्ररक्षक से गिने जाते हैं: पहली स्लिप, दूसरी स्लिप, आदि)। एक *फ्लोटिंग स्लिप* को कभी-कभी नियोजित किया जाता है, आमतौर पर सीमित ओवरों के खेलों में, जो स्लिप कॉर्डन में एक क्षेत्र में गश्त करता है जिस पर आमतौर पर एक से अधिक क्षेत्ररक्षकों का कब्जा होता है। गेंदबाज की गति के साथ बल्लेबाज से स्लिप कॉर्डन की दूरी बढ़ जाती है; आम तौर पर वे विकेटकीपर की तुलना में बल्लेबाज से कुछ ही दूर होंगे। परिणामी ज्यामिति के कारण, स्पिन गेंदबाजों की घेरा में आम तौर पर एक समान खेल स्थिति में एक तेज गेंदबाज की तुलना में कम स्लिप होती है। 
चूंकि स्लिप में क्षेत्ररक्षण के लिए त्वरित सजगता और निश्चित हाथों की आवश्यकता होती है, आमतौर पर टीम में सबसे कुशल कैचर स्लिप घेरा बनाते हैं। ज्यादातर स्लिप फील्डर शीर्ष क्रम के बल्लेबाज होते हैं। विशेषज्ञ स्लिप क्षेत्ररक्षकों को कभी-कभी "स्लीपर्स" कहा जाता है।

स्लिप शब्द का उपयोग उस क्षेत्र के क्षेत्र को संदर्भित करने के लिए भी किया जाता है जहां स्लिप कॉर्डन खड़ा होता है, या स्लिप का उपयोग विशेष रूप से एक स्लिप फील्डर की स्थिति को संदर्भित करने के लिए किया जाता है - उदाहरण के लिए, एक गेंद को तीसरी स्लिप के माध्यम से किनारे के रूप में वर्णित किया जा सकता है यदि वह जहां जाती है तीसरी पर्ची अन्यथा होती।

सन्दर्भ
-------

1. ↑  Lynch, Steven (19 January 2004). "The worst bowling average, and mystery injuries". ESPNcricinfo. मूल से 1 July 2018 को पुरालेखित. अभिगमन तिथि 1 July 2018.
*अगर आप इस नाम के भारतीय अभिनेता को ढूँढ रहे हैं तो अयूब ख़ान (भारतीय अभिनेता) का लेख देखिये*
पाकिस्तान के राष्ट्रपति अयूब खान की तस्वीर
**अयूब ख़ान** पूरा नाम **मोहम्मद अयूब खान** (जन्म: १४ मई १९०७, मृत्यु: १९ अप्रैल १९७४) सन उन्नीस सौ साठ के दशक में पाकिस्तान के फील्ड मार्शल थे। वे १९५८ से १९६९ तक पाकिस्तान के राष्ट्रपति रहे। वे पाकिस्तानी सेना के पहले कमाण्डर-इन-चीफ बने। अयूब खान पाकिस्तानी फौज में सबसे कम आयु के जनरल थे जो पाकिस्तान के सैन्य इतिहास में स्वयंभू फील्ड मार्शल बने। वे पाकिस्तान के इतिहास में पहले सैन्य कमाण्डर थे, जिन्होंने सरकार के विरुद्ध सैन्य विद्रोह कर सत्ता पर कब्जा किया।

आरम्भिक जीवन
------------

अयूब का जन्म वर्तमान पाकिस्तान के पश्चिमोत्तर-सीमान्त प्रान्त में हरीपुर जिले के रेहाना गाँव में हुआ था। वे पश्तून समुदाय से थे। उनके पिता का नाम मीर दाद खान था। मीर दाद खान सेना में एक नान-कमीशन्ड ऑफिसर थे। उनकी प्रारम्भिक शिक्षा अपने गाँव में ही हुई। उच्च शिक्षा के लिए उन्होंने अलीगढ़ मुस्लिम विश्वविद्यालय में दाखिला लिया। परन्तु वे शिक्षा पूरी भी नहीँ कर पाये थे कि रॉयल मिलिट्री अकादमी में उनका दाखिला हो गया। द्वितीय विश्व युद्ध के दौरान उन्होंने कप्तान के रूप में बर्मा में युद्ध लड़ा। भारत विभाजन के बाद वे पाकिस्तानी सेना में शामिल हो गये। बाद में पदोन्नति पाकर वे ब्रिगेडियर बन गये और वजीरिस्तान में कमान सँभाली। १९४८ में उन्हें पूर्वी बंगाल का मेजर जनरल बनाकर भेजा गया। १९४९ में वे पश्चिमी पाकिस्तान लौट गये और वहाँ के कमाण्डर-इन-चीफ बन गये।

कमाण्डर-इन-चीफ
--------------

१७ जनवरी १९५१ को अयूब खान पाकिस्तानी सेना के कमाण्डर-इन-चीफ बने। वे पाकिस्तानी मूल के पहले कमाण्डर-इन-चीफ थे। रक्षामन्त्री सिकन्दर मिर्जा ने उनकी पदोन्नति में अहम भूमिका निभायी थी। यही सिकन्दर मिर्जा आगे जाकर पहले पाकिस्तान के गवर्नर-जनरल बने और फिर पाकिस्तान के राष्ट्रपति हुए।
स्लोवो हाउस, खार्किव, यूक्रेन
**स्लोवो हाउस** 2017 में तारास टोमेंको द्वारा निर्देशित एक यूक्रेनी वृत्तचित्र फिल्म है। फिल्म का यूक्रेनी प्रीमियर 27 अक्टूबर, 2017 को खार्किव में हुआ।  फिल्म ने 2017 में 33वें वारसॉ अंतर्राष्ट्रीय फिल्म महोत्सव के आधिकारिक प्रतियोगिता कार्यक्रम में भाग लिया। 

2018 में, फिल्म ने "सर्वश्रेष्ठ वृत्तचित्र "श्रेणी में यूक्रेनी राष्ट्रीय फिल्म पुरस्कार "गोल्डन डिजीगा "जीता।

भूखंड
-----

1920 के दशक के अंत में, स्टालिन के अनुसार, विशेष रूप से यूक्रेनी लेखकों, कवियों और सांस्कृतिक हस्तियों के लिए, यूक्रेनी सोवियत समाजवादी गणराज्य की राजधानी, खार्कोव में एक घर बनाया गया था। घर खार्किव शहर के वास्तुकार मायखाइलो दशकेविच द्वारा डिजाइन किया गया था। निवासियों की सुविधा के लिए वहां सब कुछ प्रदान किया गया था - विशाल उज्ज्वल कमरे, ऊंची छतें, बड़ी खिड़कियां। उन्होंने पास में एक पार्क भी बनवाया ताकि वहां रहने वालों को आराम करने के लिए जगह मिल सके। चौंसठ आरामदायक अपार्टमेंट, एक भोजन कक्ष, एक धूपघड़ी, कर्मचारी - लेखकों के लिए एक वास्तविक स्वर्ग। दर्जनों यूक्रेनी-भाषी लेखकों, कवियों, कलाकारों, पटकथा लेखकों और अभिनेताओं को एक बार संघर्षरत और गरीब इस नए किराए-मुक्त लेखक के घर में स्थानांतरित कर दिया गया था।मायकोला ख्विलोवी, ओस्टाप वैश्न्या, मायखायलो सेमेन्को, अनातोल पेट्रीट्स्की, एंटिन डाइकी और अन्य एक ही छत के नीचे चले गए।

हालांकि, सोवियत गुप्त पुलिस द्वारा लेखकों को निरंतर निगरानी में रखने के लिए, इस स्वर्ग में एक विशेष निगरानी प्रणाली और मुखबिरों का एक नेटवर्क है। विशेष रूप से, कुछ लेखकों को उनकी अपनी पत्नियों, सहायकों और अन्य लोगों द्वारा उनकी नौकरानियों द्वारा सूचित किया जाता है। 1930 में क्रांतिकारी लेखकों के अंतर्राष्ट्रीय सम्मेलन के लिए खार्किव के रहने वाले बर्टोल्ट ब्रेख्त, थिओडोर ड्रेइज़र, ब्रूनो जैसीन्स्की, हर कोई इस घर में जा सकता था - लेकिन वे लगातार गुप्त पुलिस निगरानी में भी थे।

स्टालिनिस्ट ग्रेट टर्न के साथ शुरुआत, इमारत के साठ-तीन अपार्टमेंट में से चालीस के निवासियों को गिरफ्तार कर लिया गया और सोवियत शासन के तहत यूक्रेनी साहित्य के निष्पादित पुनर्जागरण का हिस्सा बन गया। बचे लोगों ने 1932-33 के होलोडोमोर को देखा, और उनकी स्थिति खराब हो गई। कुछ यूक्रेनी कवियों और लेखकों ने आत्महत्या कर ली, अन्य पागल हो गए।

इमारत को स्लोवो कहा जाता है, क्योंकि इमारत का आकार सिरिलिक अक्षर "सी" (अंग्रेजी में "एस") के आकार का है। लेकिन कई सालों तक इमारत को "द श्मशान" या "द हाउस ऑफ प्री-ट्रायल डिटेंशन" कहा जाता था।

यह सभी देखें
------------

* स्लोवो बिल्डिंग
* निष्पादित पुनर्जागरण

संदर्भ
------

1. 1 2  Еміне Джапарова про стрічку "Будинок "Слово": Минуло майже сторіччя, а "обличчя" режиму, що знову руйнує Україну, не змінилося". 31.10.2017. Процитовано 3.11.2017.
2. ↑  "Будинок "Слово"". *arthousetraffic.com* (Ukrainian में). मूल से September 26, 2021 को पुरालेखित. अभिगमन तिथि March 3, 2022.सीएस1 रखरखाव: नामालूम भाषा (link)
3. ↑  "Оголошено лауреатів кінопремії «Золота дзиґа – 2018»". *Детектор медіа* (Ukrainian में). 20 April 2018. मूल से 21 April 2018 को पुरालेखित. अभिगमन तिथि 21 April 2018.सीएस1 रखरखाव: नामालूम भाषा (link)
4. ↑  Будинок «Слово».planetakino.ua. 3 November 2017
5. ↑  "33 Варшавський Кінофестиваль". *culture.pl* (Ukrainian में). मूल से April 2, 2018 को पुरालेखित. अभिगमन तिथि March 3, 2022.सीएस1 रखरखाव: नामालूम भाषा (link)

बाहरी संबंध
-----------

* स्लोवो हाउस (2017) - IMDb
**अयातुल्ला मोहम्मद हुसैन फदलल्लाह** लेबनान के सर्वोच्च आध्यात्मिक शिया नेता थे जिन्होंने 1982 में स्थापित चरमपंथी संगठन हिज़्बुल्लाह की स्थापना की थी। इस्लाम धर्म में शिया संप्रदाय में उदारवाद के प्रबल पैरोकार इस नेता का इस्लामिक जगत में बहुत आदर से नाम लिया जाता है। फादलल्लाह के अनुयायी न केवल लेबनान में बल्कि मध्य एशिया और खाड़ी देशों में भी फैले हुए हैं।

जीवन वृत
--------

इराक़ के धार्मिक शहर नजफ़ में पैदा हुए फ़ज़लुल्लाह अपनी पढ़ाई पूरी करने के बाद 1966 में लेबनान चले गए।

माना जाता है कि बेरूत में 1985 में हुए कार बम हमले के जरिए फ़ज़लुल्लाह की हत्या करने की कोशिश की गई। हमले में 80 लोग मारे गए थे, इन हमलों में अमरीकी खुफिया एजेंसी सीआईए का हाथ माना जाता है।[]

अपने आखिरी दिनों में फ़ज़लुल्लाह ने हिज़बुल्लाह के ईरान से संबंधों की वजह से खुद को संगठन से दूर कर लिया था। लेकिन वे मध्य पूर्व और इसरायल में अमरीकी नीतियों के विरोधी बने रहे। उनका 74 वर्ष की अवस्था में 4 जुलाई 2010 ई. को निधन हो गया।

कार्य
-----

वे एक सामाजिक कार्यकर्ता थे जिन्होंने ढेर सारे धार्मिक स्कूल, अस्पताल और पुस्तकालय खुलवाए। मुहर्रम के दिन मातम करने वाले लोगों द्वारा खुद को लहुलुहान करने की प्रथा के भी वे विरोधी थे। उन्होंने शिया सम्प्रदाय में इस प्रथा पर प्रतिबंध लगा दिया था।

विचारधारा
---------

वे पश्चिम एशिया में अमरीकी नीतियों के प्रखर आलोचक थे। 1979 में ईरान में हुए इस्लामिक क्रांति का उन्होंने समर्थन किया था। 
उनकी उदारवादी सामाजिक विचारधारा के लिए जाना जाता है। उन्होंने इस्लाम धर्म, राजनीति और महिलाओं पर 40 से ज्यादा किताबें लिखीं। महिलाओं के प्रति उनकी विचारधारा काफी उदार थी।

बाहरी कड़ियाँ
-------------

* लेबनान के धार्मिक शिया नेता का निधन - दैनिक भास्कर[*मृत कड़ियाँ*]
* हिज़्बुल्लाह के मार्गदर्शक फ़ज़लुल्लाह का निधन - बीबीसी[*मृत कड़ियाँ*]
अंजन बंद्योपाध्याय या अंजन बनर्जी (24 अगस्त 1965 - 16 मई 2021) एक भारतीय बंगाली पत्रकार थे, जिन्होंने आनंदबाजार पत्रिका , ईटीवी बांग्ला , आकाश बांग्ला , ज़ी 24 घंटा , टीवी9 बांग्ला जैसे विभिन्न समाचार और मीडिया चैनलों के लिए काम किया ।वे पश्चिम बंगाल के मुख्य सचिव अलपन बंद्योपाध्याय के छोटे भाई थे ।

प्रारंभिक जीवन और शिक्षा
------------------------

अंजन बंद्योपाध्याय ने कोलकाता के प्रेसीडेंसी कॉलेज से बंगाली साहित्य में स्नातक और मास्टर डिग्री पूरी की । उन्होंने १९८१ में रामकृष्ण मिशन विद्यालय, नरेंद्रपुर से माध्यमिक परीक्षा उत्तीर्ण की। उन्होंने स्नातक और स्नातकोत्तर दोनों में प्रथम श्रेणी प्राप्त की। उनका 33 साल से अधिक का पत्रकारिता करियर था। करियर की शुरुआत में उन्होंने आनंदबाजार पत्रिका , ईटीवी बांग्ला , आकाश बांग्ला और ज़ी 24 घंटा आदि जैसे समाचार मीडिया और चैनलों के लिए काम किया । २०१५ में उन्होंने ज़ी २४ घंटा से इस्तीफा दे दिया और आनंदबाजार पत्रिका (डिजिटल) में शामिल हो गए । वह ज़ी 24 घंटा. में फिर से शामिल हुएनवंबर 2020 में। ज़ी 24 घंटा में फिर से शामिल होने से पहले , वह टीवी 9 बांग्ला के पहले संपादक के रूप में भी जुड़े थे।

मृत्यु
------

अंजन बंद्योपाध्याय को अप्रैल 2021 में कोविड -19 के कारण अस्पताल में भर्ती कराया गया था। वह ठीक हो गए और कुछ दिनों के बाद उन्हें छुट्टी दे दी गई। मई के मध्य में, उनका स्वास्थ्य फिर से बिगड़ गया और उन्हें दूसरी बार बुखार के साथ अस्पताल में भर्ती कराया गया। 16 मई 2021 को कोलकाता के एक निजी अस्पताल में उनका निधन हो गया। उनके परिवार में उनकी मां, पत्नी और बेटी हैं।

संदर्भ
------

1. ↑  "করোনায় আক্রান্ত হয়ে প্রয়াত সাংবাদিক অঞ্জন বন্দ্যোপাধ্যায়". *EI Samay* (Bengali में). अभिगमन तिथि 16 May 2021.
2. ↑  "Television journalist Anjan Bandyopadhyay dies". *in.news.yahoo.com* (अंग्रेज़ी में). अभिगमन तिथि 16 May 2021.
3. ↑  "Anjan Bandyopadhyay, Arindam Sarkar no more". *www.millenniumpost.in* (अंग्रेज़ी में). 17 May 2021. अभिगमन तिथि 16 May 2021.
4. ↑  Team, IndiaReal Web (2020-06-01). "Journalism Doesn't Depend on Media Platforms : Anjan Bandyopadhyay". *IndiaReal I English I News* (अंग्रेज़ी में). मूल से 18 मई 2021 को पुरालेखित. अभिगमन तिथि 2021-05-18.
5. ↑  "TV9 Bangla editor Anjan Bandyopadhyay's departure raises hackles". *India Television*.
6. ↑  "Television journalist Anjan Bandyopadhyay dies aged 56". *The Hindu* (अंग्रेज़ी में). PTI. 2021-05-17. आइ॰एस॰एस॰एन॰ 0971-751X. अभिगमन तिथि 2021-05-18.सीएस1 रखरखाव: अन्य (link)
सुरकोतड़ा को दिखाता मानचित्र
**सुरकोतड़ा** गुजरात में स्थित एक पुरातात्विक स्थल है। यह स्थल सिंधु घाटी सभ्यता से सम्बन्धित है। गुजरात के कच्छ ज़िले में स्थित सुरकोतड़ा की खोज 1964 में जगपति जोशी ने किया था। यहाँ से नियमित आवास के साक्ष्य मिले हैं। एक ही रक्षा प्राचीर से घिरा हुआ एक सैन्धव कालीन नगर अपनी कई विशेषताओं के लिए मशहूर है। इसके दुर्ग में दक्षिण और उत्तर में एक-एक दरवाजे हैं। इसके दक्षिण दरवाजे के पास एक रक्षक आवास था। इसमें से एक दरवाजा नगर को दुर्ग से जोड़ता था। दुर्ग टीले में से 9 कमरों वाला एक विशाल भवन मिला है। इसके अलावा दुर्ग टीले के उत्तर पश्चिम में ही समाधि क्षेत्र मिला हुआ है। यह शवाधान की एक नई विधि को दर्शाता है। यहाँ से चार कलश शवाधान के साक्ष्य मिले हैं जिसमें से एक कब्र पत्थर की पट्टिका से ढकी हुई है। सुरकोतड़ा के नगर क्षेत्र से ही घोड़े की अस्थियाँ मिली हैं जो 2000 ई॰पू॰ के आसपास की स्वीकार की गई हैं।

सन्दर्भ
-------

1. ↑  Bökönyi, Sándor (1997), "Horse remains from the prehistoric site of Surkotada, Kutch, late 3rd millennium B.C.", *South Asian Studies*, **13** (1): 297, डीओआइ:10.1080/02666030.1997.9628544
2. ↑  Cf. Meadow, R. H. and Patel, 1997.
3. ↑  शिवस्वरूप, सहाय (2004). *भारतीय पुरातत्त्व और प्रागैतिहासिक संस्कृतियाँ*. दिल्ली: मोतीलाल बनारसीदास. पपृ॰ 213–14. आई॰ऍस॰बी॰ऍन॰ 81-208-2078-9.
4. ↑  रामशरण, शर्मा (2018). *भारत का प्राचीन इतिहास*. नई दिल्ली: ऑक्सफ़ोर्ड यूनिवर्सिटी प्रेस. आई॰ऍस॰बी॰ऍन॰ 978-0-19-909396-0.
5. ↑  माणिक लाल, गुप्ता (2003). *भारत का इतिहास*. नई दिल्ली: एटलांटिक पब्लिशर्स एंड डिस्ट्रीब्यूटर्स. पृ॰ 239. आई॰ऍस॰बी॰ऍन॰ 81-269-0213-2.
इंटरनेट या अंतरजाल की डोमेन नाम प्रणाली में com (कॉम) एक शीर्ष-स्तर डोमेन (TLD) है। मूलत: यह अंग्रेजी शब्द commercial कमर्शियल यानि वाणिज्यिक का संक्षिप्तीकरण है और इसका मूल उद्देश्य वाणिज्यिक संगठनों द्वारा पंजीकृत डोमेनों के लिए प्रयुक्त किया जाना था, हालांकि यह विशिष्टता जल्द ही समाप्त हो गयी जब .com, .org और .net जैसे शीर्ष- स्तर डोमेनों को अप्रतिबंधित पंजीकरण के लिए खोल दिया गया।

शुरुआत में इस डोमेन का प्रबंधन संयुक्त राज्य अमेरिका रक्षा विभाग द्वारा किया जाता था, लेकिन आज इसे वेरीसाइन Verisign द्वारा संचालित किया जाता है और अमेरिकी कानून के अंतिम अधिकार क्षेत्र के अंतर्गत आता है। कॉम में किये जाने वाले सभी वेरीसाइन पंजीकरणों का प्रक्रमण ICANN (आईसीएएनएन) द्वारा मान्यता प्राप्त पंजीकर्ताओं (रजिस्ट्रार) के मार्फत किया जाता है। रजिस्ट्री अंतर्राष्ट्रीयकृत डोमेन नामों को स्वीकार करती है। 

इंटरनेट डोमेन नाम प्रणाली जिसे जनवरी 1985 में लागू किया गया था में com (कॉम) मूल शीर्ष स्तर डोमेनों (TLDs) में से एक था, जबकि अन्य शीर्ष स्तर डोमेन थे edu, gov, mil, net, org और apra। आज com (कॉम) दुनिया का सबसे बड़ा शीर्ष स्तर डोमेन बन गया है।

सन्दर्भ
-------
**हरमनजीत सिंह** (जन्म 27 जून 1991) एक पंजाबी लेखक, और गीतकार हैं। उन्हें 22 जून, 2017 को 'रानी तत' पुस्तक के लिए साहित्य अकादमी युवा पुरस्कार मिला।

जन्म और बचपन
------------

हरमन का जन्म 27 जून 1991 को गांव खियाला कलां में हुआ था और यह पंजाब (भारत) के मानसा जिले में आता है। एक बच्चे के रूप में, उन्हें एक साहित्यिक माहौल मिला। उनके बड़े लोग भी साहित्य में रुचि रखते थे।

शिक्षा और व्यवसाय
-----------------

हरमन ने 10 वीं पास बाबा जोगी पीर पब्लिक स्कूल, रल्ला में और 12 वीं स्कूल सरकारी स्कूल से की है। इसके इलावा, उन्होंने बीर कलां (संगरूर) में बीआरटीएस के आधुनिक शिक्षा संस्थान के दो साल हासिल किए हैं। कोर्स कर चुके हैं। उन्होंने गुरु नानक कॉलेज, बुढलाडा से स्नातक की पढ़ाई पूरी की है। वर्तमान में वे प्राथमिक विद्यालय के शिक्षक के रूप में सेवारत हैं।

रचनाए
-----

**रानी तत** हरमन द्वारा लिखित पहली पुस्तक है, जिसे 19 अगस्त 2015 को रिलीज़ किया गया था। इसमें लेखक ने प्रकृति, पंजाब के जीवन का जीवन, जीवन के संघर्षों और प्राचीन जीवन के बारे में लिखा है। इस पुस्तक का आधा भाग कविता है और इसका आधा भाग कविता है। इस पुस्तक की शुरुआत में लेखक ने 'सोभा सगन' का उल्लेख किया है, जिसमें इस पुस्तक के बारे में लेखक के अपने विचार हैं। इस पुस्तक में एक अलग तरह की शुद्ध शब्दावली का उपयोग किया गया है। पुस्तक की केवल 500 प्रतियां बेचने का अनुमान लगाया गया था, लेकिन दस दिनों में, पुस्तक ने आंकड़ा पार कर लिया है और अब तक इस पुस्तक की 11,000 प्रतियां दिखाई दी हैं। यह पुस्तक विदेशों में बहुमत में बेची गई है और 'कलर्स ऑफ पंजाब' पब्लिशर्स द्वारा प्रकाशित की गई है।

गीतकार के रूप में
-----------------

| श्रृंखला संख्या | गीत | गायक |  |
| --- | --- | --- | --- |
| 1. | चन वे | गुरशब्द |
| 2. | पानी रावी का | अमरिंदर गिल |
| 3. | गुत च लाहौर | अमरिंदर गिल और सुनिधी चौहान |
| 4. | मिटी का पुतला | गुरशब्द |
| 5. | लांग लाची | मनन नूर |
| 6. | रूह के रुख | प्रभ गिल |
| 7. | सीसा | एमी विर्क और मनत नूर |
| 8. | चिड़ी बलोरी | एमी विर्क और मनत नूर |

संदर्भ
------

1. ↑  "Young poet Harman receives acclaim, rises to fame". मूल से 28 दिसंबर 2018 को पुरालेखित.